pythainlp/thai_wikipedia_clean_20230101 huggingface dataset:
พรีเมียร์ลีกเอเชียโทรฟี ฤดูกาล 2013 เป็นการแข่งขันครั้งที่ 6 ของ พรีเมียร์ลีกเอเชียโทรฟี. ซันเดอร์แลนด์, แมนเชสเตอร์ซิตี, ทอตนัม ฮอตสเปอร์ และสโมสรจาก ฮ่องกง เซาท์ ไชนา เข้าร่วมการแข่งขันรายการนี้ไปเมื่อวันที่ 24 กรกฎาคม พ.ศ. 2556 และ 27 กรกฎาคม พ.ศ. 2556 ที่ สนามกีฬาฮ่องกง ใน โซ คอน โป, ฮ่องกง. แมนเชสเตอร์ซิตี เป็นทีมชนะเลิศ, หลังเอาชนะ ซันเดอร์แลนด์ 1–0 ในนัดชิงชนะเลิศ.
ทัวร์นาเมนต์นี้เป็นที่น่าจดจำสำหรับการขาดหายของดาราของทีมทอตนัม ฮอตสเปอร์ แกเร็ธ เบล. เบลได้เดินทางไปกับสเปอร์สที่ฮ่องกง, แต่การบาดเจ็บที่เขาประสบในการฝึกซ้อมหมายความว่าเขาไม่สามารถลงเล่นในแต่ละนัดของทอตนัม.
นอกจากนี้, การแข่งขันก็เป็นที่น่าสังเกตสำหรับคุณภาพที่ต่ำกว่าของระดับพื้นหญ้าในสนาม.
"เวลาแข่งขันทั้งหมดเป็นเวลาท้องถิ่น" (UTC+08:00).
"การแข่งขันล่าช้าออกไป 30 นาทีเนื่องจากฝนตก. เกมลดลงไปเหลือ 80 นาที (ครึ่งละ 40 นาที)."
"การแข่งขันล่าช้าออกไป 10 นาทีเนื่องจากฝนตก. เกมลดลงไปเหลือ 80 นาที (ครึ่งละ 40 นาที)."
ไม่เหมือนกับครั้งก่อนหน้านี้ในปี 2011, ราคาตั๋วเข้าชมสำหรับแต่ละนัดจะแตกต่างกันออกไป. สำหรับแมตช์เดย์แรก (24 กรกฎาคม), ราคาตั๋วในดอลลาร์ ฮ่องกง (กับค่าการประมาณในราคาอังกฤษทั้งหมด) มีดังนี้: $150 (£13), $250 (£21), $300 (£25), $350 (£30), $500 (£42), ในขณะที่แมตช์เดย์ที่สอง (27 กรกฎาคม), ราคาตั๋วมีดังนี้: $200 (£17), $300 (£25), $400 (£34), $450 (£38), $600 (£51).
การจำหน่ายตั๋วเริ่มต้นตั้งแต่วันที่ 31 พฤษภาคม พ.ศ. 2556 ผ่านทางออนไลน์ที่ www.cityline.com. ตั๋วสำหรับนัดชิงชนะเลิศได้ถูกจำหน่ายหมดภายในวันเดียว.
นาฏยศาสตร์
นาฏยศาสตร์ (อักษรสันสกฤต: नाट्य शास्त्र, "Nāṭyaśāstra") เป็นตำราภาษาสันสกฤตเกี่ยวกับศิลปะการแสดง ซึ่งเชื่อว่าแต่งโดยฤๅษีพระภรตมุนี โดยฉบับสมบูรณ์เล่มแรกแต่งเสร็จในช่วง 200 ปีก่อนคริสต์ศักราชถึง ค.ศ. 200 แต่มีการประมาณการมากที่สุดที่ 500 ปีก่อนคริสต์ศักราชถึง ค.ศ. 500
ตำรานี้แบ่งออกเป็น 36 ตอนที่มีชุดสะสมบทกวีเกี่ยวกับการแสดงรวม 6,000 อัน เนื้อหาที่อยู่ในนี้มีทั้งการจัดองค์ประกอบละคร โครงสร้างบทละคร และการสร้างเวทีเพื่อเป็นเจ้าภาพ ประเภทการแสดง การเคลื่อนไหวร่างกาย การแต่งหน้าและการแต่งกาย บทบาทและเป้าหมายของผู้กำกับศิลป์ ระดับดนตรี เครื่องดนตรี และการผสมผสานดนตรีด้วยศิลปะ
ชื่อเรื่องนี้เป็นคำประสมระหว่างสองคำคือ "นาฏย" กับ "ศาสตร์" รากศัพท์สันสกฤตของคำว่า "นาฏย" คือ "Naṭa" (नट) ซึ่งหมายถึง "การแสดง, ตัวแทน" ส่วนคำว่า "ศาสตร์" (शास्त्र) หมายถึง "ศีล, กฎ, คู่มือ, บทสรุป, หนังสือหรือตำรา" และโดยทั่วไปใช้เป็นคำต่อท้ายในวรรณกรรมอินเดียสำหรับความรู้ในด้านการปฏิบัติที่กำหนดไว้
วันที่และผู้แต่ง.
ไม่มีใครทราบวันที่แต่ง "นาฏยศาสตร์" โดยคาดการณ์ที่ระหว่าง 500 ปีก่อนคริสต์ศักราชถึง ค.ศ. 500 ข้อความเหล่านี้อาจเริ่มเขียนตั้งแต่สหัสวรรษที่ 1 ก่อนคริสต์ศักราช และนักวิชาการส่วนใหญ่แนะนำว่า เมื่อดูการกล่าวถึงเอกสารนี้ในวรรณกรรมอินเดียอื่น ๆ คาดว่าตำราฉบับสมบูรณ์เล่มแรกน่าจะแต่งเสร็จระหว่าง 200 ปีก่อนคริสต์ศักราชถึง ค.ศ. 200 มีการกล่าวหาว่า "นาฏยศาสตร์" มีส่วนเชื่อมโยงกับโองการจากพระเวท 36,000 อันที่มีชื่อว่า "Adibharata" แต่ไม่มีหลักฐานใดสนับสนุนข้ออ้างนี้
และเช่นเดียวกัน ไม่มีใครทราบผู้แต่ง "นาฏยศาสตร์" และธรรมเนียมฮินดูยกให้ผู้แต่งเป็น "ฤๅษี"ภรตมุนี ตำรานี้อาจเป็นผลงานของผู้แต่งหลายคน แต่นักวิชาการปฏิเสธแนวคิดนี้ Bharat Gupt กล่าวว่าข้อความในตำราแสดงความเป็นบุคลิกภาพของผู้แต่งคนเดียวในฉบับที่มีอยู่ ซึ่งเป็นมุมมองเดียวกันกับKapila Vatsyayan "อัคนีปุราณะ" (Agni Purana) สารานุกรมทั่วไป มีบทศิลปะและกวีนิพนธ์ที่ตามรูปแบบ "นาฏยศาสตร์" แต่มีรูปแบบศิลปะการแสดงมากกว่า ซึ่ง Winternitz กล่าวว่า สารานุกรมนี้อาจสะท้อนถึงการขยายตัวในสาขาศิลปศาสตร์ในช่วงที่มีการแต่ง "อัคนีปุราณะ" ขึ้น
หู ซิ่งเอ๋อ
สามเหลี่ยมดินแดง
Tom Holland (actor)
.asia เป็นโดเมนระดับบนสุด สำหรับเว็บไซต์ในเอเชียแปซิฟิก
นิรันดร์ราตรี
นิรันดร์ราตรี คือ ภาพยนตร์สารคดีเชิงทดลองปี พ.ศ. 2560 กำกับโดยวรรจธนภูมิ ลายสุวรรณชัย เล่าเรื่องของสัมฤทธิ์ ชายผู้ทำหน้าที่ควบคุมการฉายภาพยนตร์ประจำโรงภาพยนตร์สแตนด์อโลนแห่งสุดท้ายในกรุงเทพฯ ที่ต้องเผชิญหน้ากับความเปลี่ยนแปลงและความสิ้นหวังในการดำเนินชีวิตหลังจากที่โรงภาพยนตร์ดังกล่าวปิดตัวลง
ที่มาของภาพยนตร์เรื่องนี้มาจากความผูกพันและความทรงจำที่ตัววรรจธนภูมิมีต่อประสบการณ์การชมภาพยนตร์ในวัยเด็กและพื้นที่โรงภาพยนตร์เก่า รวมถึงความต้องการที่จะบันทึกภาพโรงภาพยนตร์สแตนด์อโลนในประเทศไทยเพื่อเป็นหลักฐานทางประวัติศาสตร์สำหรับคนรุ่นต่อไป โดยในการถ่ายทำภาพยนตร์เรื่องนี้ เขาได้ใช้เวลา 3 ปีในการติดตามชีวิตของสัมฤทธิ์และอีก 1 ปีในการตัดต่อภาพยนตร์
ภาพยนตร์เรื่องนี้เข้าฉายในโรงภาพยนตร์ครั้งแรกเมื่อวันที่ 23 มีนาคม พ.ศ. 2560 ในเทศกาลภาพยนตร์สารคดีนานาชาติโคเปนเฮเกน ประเทศเดนมาร์ก โดยได้รับรางวัลสเปเชียลเมนชัน จากสายประกวดเน็กซ์:เวฟอวอร์ด ประจำเทศกาลดังกล่าว และเข้าฉายอย่างเป็นทางการในประเทศไทยเมื่อวันที่ 17 สิงหาคมของปีเดียวกัน
ภาพยนตร์เรื่องนี้เล่าเรื่องของสัมฤทธิ์ ชายผู้ใช้เวลา 25 ปีทำหน้าที่เป็นผู้ฉายภาพยนตร์ประจำโรงภาพยนตร์ธนบุรีรามา ซึ่งเป็นโรงภาพยนตร์สแตนด์อโลนแห่งสุดท้ายของกรุงเทพมหานครฯ เมื่อโรงภาพยนตร์แห่งนี้ปิดตัวลง เขาได้ผันตัวไปเป็นผู้ดูแลอาคารของโรงภาพยนตร์ร้างและใช้เวลาว่างไปกับหนังสือธรรมะ ก่อนที่เขาจะตัดสินใจเดินทางกลับบ้านเพื่อไปช่วยทำสวนยางร่วมกับครอบครัว และพบว่าความเชี่ยวชาญด้านการฉายภาพยนตร์ที่สั่งสมมา แทบไม่มีประโยชน์ต่อการดำเนินชีวิตรูปแบบอื่นเลย
ภาพยนตร์สารคดีเรื่องนี้เกิดขึ้นจากความผูกพันและความทรงจำที่วรรจธนภูมิ (ผู้กำกับภาพยนตร์) มีต่อการชมภาพยนตร์ร่วมกับครอบครัวในวัยเด็กและพื้นที่ของโรงภาพยนตร์เก่าที่เขาได้สัมผัส และความต้องการที่จะบันทึกภาพบรรยากาศของโรงภาพยนตร์สแตนอโลนในประเทศไทย รวมถึงชีวิตและชะตากรรมของคนที่แวดล้อมโรงภาพยนตร์เหล่านั้นที่ค่อย ๆ จางหายไป เพื่อเป็นหลักฐานทางประวัติศาสตร์แก่คนรุ่นต่อไป
วรรจธนภูมิพัฒนาเนื้อหาของภาพยนตร์เรื่องนี้จากภาพยนตร์สารคดีขนาดสั้นปี พ.ศ. 2558 ที่กำกับโดยตัวเขาเอง เรื่อง "ยามเมื่อแสงดับลา" ซึ่งมีเนื้อหาเกี่ยวกับความทรงจำต่อโรงภาพยนตร์สแตนอโลนในกรุงเทพฯ ที่กำลังล่มสลาย โดยในเบื้องต้น วรรจธนภูมิต้องการสร้างภาพยนตร์เรื่องนี้ในรูปแบบของภาพยนตร์ทดลองขนาดสั้น ที่เล่าเรื่องโดยใช้เรื่องที่แต่งขึ้นมาจากความทรงจำเกี่ยวกับพ่อและแม่ของเขาเป็นหลัก แต่เมื่อเขาได้ลงพื้นที่เพื่อเก็บข้อมูลตามโรงภาพยนตร์ทั่วกรุงเทพฯ เขาก็ได้พบกับสัมฤทธิ์ในช่วงเวลาเดียวกันกับที่โรงภาพยนตร์ธนบุรีรามากำลังจะปิดกิจการพอดี ด้วยความสนิทสนมและความสนใจในตัวตนของสัมฤทธิ์ วรรจธนภูมิจึงตัดสินใจเปลี่ยนวิธีเล่าเรื่องของภาพยนตร์ให้กลายเป็นแบบสารคดี โดยมีสัมฤทธิ์เป็นซับเจกต์หลักของเรื่องแทน โดยใช้เวลาติดตามถ่ายทำชีวิตของสัมฤทธิ์เป็นเวลา 3 ปี และตัดต่ออีก 1 ปี
สำหรับวิธีการนำเสนอภาพยนตร์เรื่องนี้ วรรจธนภูมิเลือกใช้การทดลองด้านภาพด้วยการผสมผสานระหว่างฟุตเตจภาพยนตร์เก่ากับฟุตเตจที่ถ่ายทำขึ้นมาใหม่เพื่อเล่าเรื่องและสื่อถึงความผูกพันที่บุคคลหนึ่งมีต่อภาพยนตร์และโรงภาพยนตร์
นิรันดร์ราตรีเข้าฉายครั้งแรกเมื่อวันที่ 23 มีนาคม 2560 ในสายประกวดรางวัลเน็กซ์:เวฟ ของเทศกาลภาพยนตร์สารคดีนานาชาติโคเปนเฮเกน ณ ประเทศเดนมาร์ก และเข้าฉายอย่างเป็นทางการในประเทศไทยเมื่อวันที่ 17 สิงหาคม พ.ศ. 2560 ณ โรงภาพยนตร์เอส เอฟ เวิลด์ ซีเนม่า เซ็นทรัลเวิลด์ และวันที่ 31 สิงหาคมปีเดียวกัน ณ โรงภาพยนตร์เฮาส์ นอกจากนี้ ยังได้รับเชิญให้ฉายในเทศกาลภาพยนตร์สารคดีนานาชาติศาลายา ครั้งที่ 7 เมื่อวันที่ 26 มีนาคม 2560 และเทศกาลภาพยนตร์ไทเป ครั้งที่ 19 ณ ประเทศไต้หวัน เมื่อเดือนกรกฎาคม พ.ศ. 2560
ปี พ.ศ. 2563 "นิรันดร์ราตรี"ได้รับเลือกจากหอภาพยนตร์ (องค์การมหาชน) ให้ฉายในโปรแกรม "La Scala ลา สกาลา" ร่วมกับภาพยนตร์เรื่อง "Blowup" (มิเคลันเจโล อันโตนิโอนี, 1966) "The Scala" (อาทิตย์ อัสสรัตน์, 2559) และ "Cinema Paradiso" (จูเซปเป ตอร์นาโตเร, 1988) เมื่อวันที่ 4-5 กรกฎาคม 2563 ณ โรงภาพยนตร์สกาลา กรุงเทพฯ เพื่อส่งท้ายโรงภาพยนตร์สกาลาก่อนปิดกิจการอย่างเป็นทางการ
รางวัลและคำวิจารณ์.
ภาพยนตร์เรื่องนี้ได้รับรางวัลสเปเชียลเมนชัน จากสายประกวดเน็กซ์:เวฟอวอร์ด ประจำเทศกาลภาพยนตร์สารคดีนานาชาติโคเปนเฮเกน ประจำปี ค.ศ. 2017 เมื่อเดือนมีนาคม พ.ศ. 2560 ณ ประเทศเดนมาร์ก โดยเว็บไซต์อย่างเป็นทางการของเทศกาลดังกล่าวกล่าวถึงภาพยนตร์เรื่องนี้ว่า ด้วยการนำเสนอบางสิ่งที่อยู่เหนือธรรมชาติไปพร้อมกับปรัชญาพุทธศาสนาว่าด้วยการเสื่อมสลายและการเปลี่ยนแปลง ทำให้ภาพยนตร์เรื่องนี้เป็นภาพยนตร์ที่พูดถึงเรื่องของ "ภาพยนตร์" ได้อย่างไม่ธรรมดา
นอกจากนั้น ภาพยนตร์เรื่องนี้ยังได้รับคำวิจารณ์ในเชิงบวกจากนักวิจารณ์ภาพยนตร์ในประเทศไทย เช่น ในงานวิจารณ์ของผู้ใช้นามปากกาว่า "คนมองหนัง" ได้กล่าวถึงภาพยนตร์เรื่องนี้ว่า เป็นภาพยนตร์ที่ถ่ายทอดและเล่าเรื่องราวชีวิตของซับเจกต์ (สัมฤทธิ์) ได้อย่าง "สนุก มีอารมณ์ขัน น่าติดตาม แฝงอารมณ์เศร้าหม่นอยู่ลึก ๆ และละเอียดลออมากพอสมควร" โดยตัวภาพยนตร์มีองค์ประกอบที่น่าสนใจสองส่วน ได้แก่ 1) ความสามารถในการใช้ "แสง" ร่วมกับภาพเคลื่อนไหวได้อย่างยอดเยี่ยมของวรรจธนภูมิ จนทำให้เกิด "ภาวะภาพฝันอันแปลกประหลาดและเป็นปริศนา" ปรากฏอยู่ตลอดทั้งเรื่อง และ 2) การเล่าเรื่องของซับเจกต์ด้วยวิธีการที่ไม่สลับซับซ้อนจนเกินไป ทำให้ผู้ชมสามารถติดตามเรื่องราวได้อย่างง่ายดาย อย่างไรก็ตาม "คนมองหนัง" ก็มองว่า องค์ประกอบที่สองนี้เองที่ทำให้ภาพยนตร์ลดทอนเสน่ห์รวมถึงความซับซ้อนในชีวิตและการมองโลกของซับเจกต์ลงไป
กรณะ (ท่ารำ)
กรณะ (สันสกฤต: करण) คือท่ารำฟ้อนรำของชาวอินเดียซึ่งมีทั้งหมด ๑๐๘ ท่า ซึ่งผู้บันทึกคือ ภรตมุนี โดยบันทึกเป็นคัมภีร์นาฏยศาสตร์ คำว่ากรณะ ในภาษาสันสกฤตได้ให้ความหมายไว้ว่า "การทำ"
อุดร ทองน้อย
อุดร ทองน้อย (26 พฤศจิกายน พ.ศ. 2492 - 25 กันยายน พ.ศ. 2560) นักคิด นักเขียน นักเคลื่อนไหว นักการเมือง และนักสังคมนิยมคนสำคัญของเมืองไทย ผู้เคยเป็นสมาชิกสภาผู้แทนราษฎรจังหวัดยโสธร ถึง 2 สมัย
อุดร ทองน้อย เกิดเมื่อวันที่ 26 พฤศจิกายน พ.ศ. 2492 ที่บ้านโนนยาง ตำบลกำแมด อำเภอกุดชุม จังหวัดยโสธร หลังจบชั้นประถมศึกษาตอนต้นเมื่อปี พ.ศ. 2503 ได้บวชเป็นสามเณรอยู่ที่วัดราชนัดดาและเข้าเรียนที่โรงเรียนบาลีมัธยมวัดโพธิ์ (วัดเชตุพนวิมลมังคลาราม) จากนั้นกลับไปเรียนต่อชั้นมัธยมตอนปลายที่โรงเรียนบาลีมัธยมวัดธาตุพนม จังหวัดนครพนม ต่อมาปี พ.ศ. 2511 สอบเข้าเรียนที่คณะนิติศาสตร์ มหาวิทยาลัยธรรมศาสตร์ จนจบปริญญาตรี เคยดำรงตำแหน่ง รองเลขาธิการศูนย์กลางนิสิตนักศึกษาแห่งประเทศไทย (ศนท.) ในปี พ.ศ. 2515
หลังจบการศึกษาได้ทำงานเป้นผู้สื่อข่าวหนังสือพิมพ์ไทยรัฐ ต่อมาในการเลือกตั้งทั่วไป เมื่อวันที่ 26 มกราคม พ.ศ. 2518 ได้ลงสมัครเป็นสมาชิกสภาผู้แทนราษฎรจังหวัดยโสธร ในนาม พรรคสังคมนิยมแห่งประเทศไทย ได้รับเลือกเป็น ส.ส.หนุ่มที่อายุน้อยที่สุดในประเทศไทย ในวัย 25 ปี ต่อมามีการยุบพรรค อุดรไม่ได้สมัครเป็น ส.ส.ต่อ เนื่องจากสถานการณ์ความรุนแรงทางการเมืองค่อนข้างตึงเครียด จึงเลือกเดินทางเข้าป่าร่วมต่อสู้กับพรรคคอมมิวนิสต์แห่งประเทศไทย (พคท.) ในฐานะแนวร่วมคนสำคัญ ตั้งแต่วันที่ 6 กุมภาพันธ์ พ.ศ. 2519 แล้วเคลื่อนไหวในพื้นที่ลาวและเทือกเขาภูพาน
จนกระทั่งรัฐบาลไทยได้ประกาศนโยบาย 66/2523 เพื่อแก้ปัญหาสงครามภายในโดยใช้การเมืองนำการทหาร อุดรจีงตัดสินใจเดินทางกลับเข้าสู่เมือง โดยต่อมาใช้ชีวิตเป็นนักกฎหมาย ทนายความ และเขียนวรรณกรรม เรื่องสั้น บทกวี เผยแพร่อย่างต่อเนื่อง จนกระทั่งลงสมัครรับเลือกตั้งเป็น ส.ส.ยโสธร จนได้รับเลือกตั้งเป็น ส.ส.อีกสมัยหนึ่งในปี พ.ศ. 2531 ภายใต้สังกัดพรรคประชาธิปัตย์
อุดร ทองน้อย เสียชีวิตเมื่อวันที่ 25 กันยายน พ.ศ. 2560 ด้วยภาวะโรคเบาหวาน และ โรคไต สิริอายุรวม 67 ปี มีพิธีพระราชทานเพลิงศพ ที่วัดบึงทองหลาง กรุงเทพมหานคร เมื่อวันที่ 1 ตุลาคม พ.ศ. 2560
อุดร ทองน้อย มีผลงานและชื่อเสียงด้านวรณณกรรมตั้งแต่ยังหนุ่ม จากผลงานการเขียนหลายเรื่อง โดยเฉพาะบทกวี อีสานกู ที่ได้รับการตีพิมพ์ในนิตยสารวิทยาสาร ในปี 2512 อาศรมวรรณศิลป์ ของเขา ที่ร่วมกับเพื่อนมิตรวรรณกรรมก่อตั้งขึ้น มีผลงานตีพิมพ์ในนิตยสารต่างๆ อย่างต่อเนื่องในยุคสมัยต่อๆ มา ผลงานเขียนนวนิยายของอุดรคือ วันที่แดดเป็นสีเลือด รวมเรื่องสั้นได้แก่ หมาเน่า อีแร้ง แมลงวัน คืนก่อนวันเก่า ต้องมีสักวัน แมลงเม่า กลับบ้าน ฟ้าไม่สิ้นลม กุยดำเรย นักฆ่าพญาโขง สายลับนอกราชการ รุ่นสะเดิดดิ้น ผมเพิ่งกลับจากสงคราม รวมถึงเรื่องสั้น สองเสี่ยวหาเสียง ในฟ้าเมืองไทย และเรื่องสั้น จอนฟอน ในฟ้าเมืองทอง เป็นต้น นอกจากนี้ยังมีสารคดีได้แก่ ถังเหล่ยเวียดนาม ตะวันสีแดงส่องทาง และ ตามรอยรอแดว ประเภทบทกวีนิพนธ์ ได้แก่ ทุ่งนา ป่าดอน นคร คน อีสานกู เลือดเนื้อหนังกระดูกของคนยากจน (สายเลือด หนังเนื้อ และกระดูกผู้ยากไร้) ดวงมณีล้ำค่า บทละคร ร้านอัตวินิบาตกรรม และ ว่าวใบกลอย
อุดร ทองน้อย ได้รับเลือกเป็นรองเลขาธิการศูนย์กลางนิสิตนักศึกษาแห่งประเทศไทย (ศนท.) ในปี พ.ศ. 2515 ยุคสมัยที่มี “ธีรยุทธ บุญมี” เป็นเลขาธิการ อุดรเป็น 1 ใน 100 คนที่ลงชื่อร่วมเรียกร้องรัฐธรรมนูญ ก่อนจะเกิดเหตุการณ์ 14 ตุลาคม พ.ศ. 2516 ในการเลือกตั้งทั่วไป พ.ศ. 2518 อุดรลาออกจากหนังสือพิมพ์ไทยรัฐลงสมัครรับเลือกตั้งเป็น ส.ส. ในนามพรรคสังคมนิยมแห่งประเทศไทย ที่มี พ.อ.สมคิด ศรีสังคม เป็นหัวหน้าพรรค และ ดร.บุญสนอง บุณโยทยาน เป็นเลขาธิการ แนวทางสังคมนิยมที่เป็นกระแสสูงในสังคมขณะนั้น ทำให้เขากับคู่หูหนุ่ม ยงค์ ยโสธร ได้รับเลือกเป็น ส.ส.หนุ่มที่อายุน้อยที่สุดในประเทศไทย ในวัย 25 ปี ด้วยคะแนนสูงที่สุดเป็นอันดับ 1 ในจังหวัด
อุดร ทองน้อย เป็น ส.ส.ที่หนุ่มที่สุดในสภาได้ไม่ถึงปี ม.ร.ว.คึกฤทธิ์ ปราโมช นายกรัฐมนตรี ก็ประกาศยุบสภาเมื่อวันที่ 12 มกราคม พ.ศ. 2519 และจัดให้มีการเลือกตั้งครั้งใหม่ในวันที่ 4 เมษายนปีเดียวกัน แต่อุดรไม่ได้ลงสมัครรับเลือกตั้งในครั้งนั้นด้วย เนื่องจากสถานการณ์ความรุนแรงทางการเมืองค่อนข้างตึงเครียด จึงเลือกเดินทาง เข้าป่า ร่วมต่อสู้กับพรรคคอมมิวนิสต์แห่งประเทศไทย (พคท.) ในฐานะแนวร่วมคนสำคัญ ตั้งแต่วันที่ 6 กุมภาพันธ์ พ.ศ. 2519 และชักชวนยงค์ ยโสธรเดินทางเข้าป่าไปด้วยในวันเดียวกัน อุดร ทองน้อย มีชื่อเรียกในป่าว่า สหายกาด มีผลงานเขียนบทกวีและบทเพลงร่วมกับแนวร่วมศิลปินหลายเพลง เช่น เพลงแนวร่วมประชาชาติไทย ฉลองชัยวันพรรค ลุกขึ้นปลดแอก และบทกวีบทเพลงกล่อมลูก ที่พิมพ์ในสาร สามัคคีสู้รบ (มีวิสา คัญทัพ ธีรยุทธ บุญมี สมาน เลิศวงรัฐ และยงค์ ยโสธร ร่วมเป็นกองบรรณาธิการ) และออกอากาศทางสถานีวิทยุกระจายเสียงประชาชนแห่งประเทศไทยด้วย อุดรข้ามลงมาเทือกเขาภูพานอีกครั้งหนึ่งในพื้นที่เขตงาน 333 (นครพนม-กาฬสินธุ์-มุกดาหาร) ในช่วงต้นปี พ.ศ. 2520 เพื่อเข้าโรงเรียน 1 ธันวา และอาศัยอยู่ที่นี่เป็นหลักสลับกับการเดินทางลงพื้นราบ ชีวิตการต่อสู้ในเขตป่าเขาไม่ได้สะดวกสบายนัก แต่เต็มไปด้วยความยากลำบากและโรคภัยไข้เจ็บ หลายคนป่วยเป็นไข้เหลือง ไข้มาลาเรีย หรือไม่ก็ไข้รากสาด ปลายปี พ.ศ. 2521 สหายกาด จึงเดินทางลงเขตงานพื้นราบในอำเภอกุดชุม จังหวัดยโสธร ซึ่งเป็นพื้นที่บ้านเกิด เพื่อทำงานขยายเขตงานแนวร่วมในพื้นที่สีชมพู ร่วมกับสหายหลายคนที่ชำนาญพื้นที่
ต่อมาในเดือนกุมภาพันธ์ พ.ศ. 2524 ภายหลังเกิดความขัดแย้งในขบวนการคอมมิวนิสต์สากลที่แตกเป็นฝักฝ่าย และรัฐบาลไทยได้ประกาศนโยบาย 66/2523 เพื่อแก้ปัญหาสงครามภายในโดยใช้การเมืองนำการทหาร ทำให้อุดรตัดสินใจเดินทางกลับเข้าสู่เมือง พร้อม ๆ กับวิสา คัญทัพเพื่อนอีกหลายคน โดยต่อมาใช้ชีวิตเป็นนักกฎหมาย ทนายความ และเขียนวรรณกรรม เรื่องสั้น บทกวี เผยแพร่อย่างต่อเนื่อง จนกระทั่งลงสมัครรับเลือกตั้งเป็น ส.ส.ยโสธร จนได้รับเลือกตั้งเป็น ส.ส.อีกสมัยหนึ่งในปี พ.ศ. 2531 ภายใต้สังกัดพรรคประชาธิปัตย์
อุดร ทองน้อย ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
มิสแกรนด์มาเลเซีย
มิสแกรนด์มาเลเซีย  เป็นการประกวดนางงามระดับประเทศของประเทศมาเลเซีย เพื่อคัดเลือกตัวแทนเข้าร่วมการประกวดมิสแกรนด์อินเตอร์เนชันแนล เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2017 โดยใช้ระบบการคัดเลือกหาตัวแทนของแต่ละรัฐเพื่อเข้าร่วมการประกวดในระดับประเทศ โดยตั้งแต่ปี ค.ศ. 2013 – 2014 นั้น ผู้ดำรงตำแหน่งมิสแกรนด์มาเลเซียจะมาจากการแต่งตั้งโดยผู้อำนวยการกองประกวดให้ดำรงตำแหน่งในปีนั้น ๆ ผู้อำนวยการกองประกวดมิสแกรนด์มาเลเซียในปัจจุบัน คือ จูด เบนจามิน ลิซา (Jude Benjamin Lisa) ซึ่งได้รับสิทธิ์การส่งตัวแทนประเทศมาเลเซียเข้าร่วมการประกวดมิสแกรนด์อินเตอร์เนชันแนลตั้งแต่ ปี ค.ศ. 2015 เป็นต้นมา
ผู้ดำรงตำแหน่งมิสแกรนด์มาเลเซียคนแรก คือ มิเชลล์ โมอาย จากรัฐปีนัง และได้เข้าร่วมการประกวดมิสแกรนด์อินเตอร์เนชันแนล 2013 ซึ่งถือว่าเป็นการประกวดมิสแกรนด์อินเตอร์เนชันแนลครั้งแรก ส่วนผู้ดำรงตำแหน่งมิสแกรนด์มาเลเซียคนปัจจุบัน คือ จาซีเบล โรเบิร์ต จากกัวลาลัมเปอร์ และได้เข้าร่วมการประกวดมิสแกรนด์อินเตอร์เนชันแนล 2020 ในเดือนมีนาคม ค.ศ. 2021 ที่ประเทศไทย และผ่านเข้ารอบ 10 คนสุดท้ายจากรางวัลมิสป๊อปปูลาร์โหวต
องค์กรมิสแกรนด์มาเลเซียได้รับการก่อตั้งขึ้นอย่างเป็นทางการในปี ค.ศ. 2015 โดยในปี ค.ศ. 2015 และ 2016 นั้นได้มีการแต่งตั้ง Santhawan Boonratana และ Ranmeet Jassal ให้เป็นผู้ดำรงตำแหน่งมิสแกรนด์มาเลเซีย 2015 และมิสแกรนด์มาเลเซีย 2016 ตามลำดับ ทั้งนี้ในระหว่างการแต่งตั้งผู้ดำรงตำแหน่งมิสแกรนด์มาเลเซีย 2017 นั้น จูดี้ เบนจามิน ซึ่งดำรงตำแหน่งผู้อำนวยการกองประกวดมิสแกรนด์มาเลเซียในขณะนั้น ได้ให้ข้อมูลเกี่ยวกับการจัดการประกวดมิสแกรนด์มาเลเซีย 2016 ว่า มีการวางแผนจะจัดการประกวดดังกล่าวขึ้นในช่วงเดือนกรกฎาคม ค.ศ. 2017 เพื่อค้นหาตัวแทนชาวมาเลเซียเข้าร่วมการประกวดมิสแกรนด์อินเตอร์เนชันแนล 2017
ในปี ค.ศ. 2013-2016 ผู้ดำรงตำแหน่งมิสแกรนด์มาเลเซียจะมาจากการแต่งตั้งให้ดำรงตำแหน่ง หลังปี ค.ศ. 2017 เป็นต้นมา จึงได้มีการจัดประกวดเพื่อค้นหาผู้ดำรงตำแหน่งมิสแกรนด์มาเลเซีย
มิสแกรนด์มาเลเซีย 2021.
การคัดเลือกผู้เข้าร่วมการประกวดมิสแกรนด์มาเลเซีย 2021 นั้นจะมีการคัดเลือกตัวแทนในแต่ละรัฐ/ดินแดน โดยผู้ที่ผ่านรอบคัดเลือกระดับรัฐ/ดินแดนเข้าสู่การประกวดมิสแกรนด์มาเลเซีย 2021 (ออนไลน์) มีทั้งสิ้น 23 คน ดังรายชื่อต่อไปนี้:
มิสแกรนด์มาเลเซีย 2020.
การคัดเลือกผู้เข้าร่วมการประกวดมิสแกรนด์มาเลเซีย 2020 นั้นจะมีการคัดเลือกตัวแทนในแต่ละรัฐ/ดินแดน โดยผู้ที่ผ่านรอบคัดเลือกระดับรัฐ/ดินแดนเข้าสู่การประกวดมิสแกรนด์มาเลเซีย 2020 (ออนไลน์) มีทั้งสิ้น 18 คน ดังรายชื่อต่อไปนี้:
มิสแกรนด์มาเลเซีย 2019.
การคัดเลือกผู้เข้าร่วมการประกวดมิสแกรนด์มาเลเซีย 2019 นั้นจะมีการคัดเลือกตัวแทนในแต่ละรัฐ/ดินแดน โดยผู้ที่ผ่านรอบคัดเลือกระดับรัฐ/ดินแดนเข้าสู่การประกวดมิสแกรนด์มาเลเซีย 2019/2020 มีทั้งสิ้น 24 คน ดังรายชื่อต่อไปนี้:
มิสแกรนด์มาเลเซีย 2018.
การคัดเลือกผู้เข้าร่วมการประกวดมิสแกรนด์มาเลเซีย 2018 นั้นจะมีการคัดเลือกตัวแทนในแต่ละรัฐ/ดินแดน โดยผู้ที่ผ่านรอบคัดเลือกระดับรัฐ/ดินแดนเข้าสู่การประกวดมิสแกรนด์มาเลเซีย 2018/2019 มีทั้งสิ้น 24 คน ดังรายชื่อต่อไปนี้:
มิสแกรนด์มาเลเซีย 2017.
มิสแกรนด์มาเลเซีย 2017  เป็นการประกวดนางงามระดับประเทศของมาเลเซีย ซึ่งถือเป็นการประกวดมิสแกรนด์มาเลเซียครั้งแรก โดยการประกวดรอบสุดท้ายถูกจัดขึ้นในวันที่ 5 สิงหาคม ค.ศ. 2017 ณ ห้อง Grand Pacific Ballroom, ห้างสรรพสินค้า Evolve Concept Mall, , , รัฐเซอลาโงร์, ประเทศมาเลเซีย โดยผู้ชนะจำนวน 2 คนในการประกวดในครั้งนี้ คือ Sanjeda John จากรัฐซาบะฮ์ และ Sanjna Suri จากกัวลาลัมเปอร์ ซึ่งได้รับการส่งมอบตำแหน่งโดย Ranmeet Jassal – มิสแกรนด์มาเลเซีย 2016 และจะต้องเข้าร่วมการประกวดมิสแกรนด์อินเตอร์เนชันแนล 2017 ในช่วงเดือนตุลาคม ค.ศ. 2017 ที่ประเทศเวียดนาม และมิสอินเตอร์คอนติเนนตัล 2017 ที่ประเทศอินเดีย ตามลำดับ
กำหนดการการประกวดมิสแกรนด์มาเลเซีย 2017 มีรายละเอียดดังต่อไปนี้:
การคัดเลือกผู้เข้าร่วมการประกวดมิสแกรนด์มาเลเซีย 2017 นั้นจะมีการคัดเลือกตัวแทนในแต่ละรัฐ/ดินแดน โดยผู้ที่ผ่านรอบคัดเลือกระดับรัฐ/ดินแดนเข้าสู่การประกวดมิสแกรนด์มาเลเซีย 2017/2018 มีทั้งสิ้น 19 คน ดังรายชื่อต่อไปนี้:
มิสมาเลเซียแกรนด์อินเตอร์เนชันแนล 2013.
การคัดเลือกผู้เข้าร่วมการประกวดมิสมาเลเซียแกรนด์อินเตอร์เนชันแนล 2013/2014 มีทั้งสิ้น 12 คน ดังรายชื่อต่อไปนี้:
สิงหาคม พ.ศ. 2560
สิงหาคม พ.ศ. 2560 เป็นเดือนที่ 8 ของปี พ.ศ. 2560 วันแรกของเดือนเป็นวันอังคาร วันสุดท้ายของเดือนเป็นวันศุกร์
ธงชาติสาธารณรัฐสังคมนิยมโซเวียตทรานส์คอเคเชีย
ธงชาติสาธารณรัฐสังคมนิยมโซเวียตรัสเซีย
แว็งซ็อง อาบูบาการ์
แว็งซ็อง ปาเต อาบูบาการ์  เกิดเมื่อวันที่ 22 มกราคม ค.ศ. 1992 เป็นนักฟุตบอลชาวแคเมอรูน ปัจจุบันเล่นให้กับอันนัศร์ และทีมชาติแคเมอรูน ในตำแหน่งกองหน้า
ไซเมียน ฮาสซัน มูนอส
ทีน เยดวาย
ทีน เยดวาย (, ; เกิดวันที่ 28 พฤศจิกายน ค.ศ. 1995) เป็นนักฟุตบอลชาวโครเอเชีย ปัจจุบันเล่นให้กับไบเออร์เลเวอร์คูเซินและทีมชาติโครเอเชียในตำแหน่งกองหลัง
ไพรินทร์ ชูโชติถาวร
ไพรินทร์ ชูโชติถาวร (เกิด 8 กรกฎาคม พ.ศ. 2499) เป็นประธานกรรมการในคณะกรรมการขับเคลื่อนมาตรการบริหารเศรษฐกิจภายใต้ศูนย์บริหารสถานการณ์เศรษฐกิจจากผลกระทบของการระบาดของโรคติดเชื้อไวรัสโคโรนา 2019 (โควิด-19)และกรรมการผู้ทรงคุณวุฒิในคณะกรรมการตรวจสอบและประเมินผลภาคราชการกรรมการอิสระ บริษัท ไทยออยล์ จำกัด (มหาชน)
อดีตรัฐมนตรีช่วยว่าการกระทรวงคมนาคม ในรัฐบาลพลเอก ประยุทธ์ จันทร์โอชา และอดีตประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน)
ไพรินทร์ ชูโชติถาวร เป็นชาวไทยเชื้อสายจีน เกิดที่เยาวราช จังหวัดพระนคร จบการศึกษาระดับมัธยมศึกษาจาก โรงเรียนสวนกุหลาบวิทยาลัย, ส.ก.17629 ระดับปริญญาตรี เกียรตินิยมอันดับหนึ่งจาก คณะวิศวกรรมศาสตร์ จุฬาลงกรณ์มหาวิทยาลัย ระดับปริญญาโท และปริญญาเอกวิศวกรรมศาสตร์ สาขาวิศวกรรมเคมีจาก สถาบันเทคโนโลยีแห่งโตเกียว ประเทศญี่ปุ่น ด้วยทุนรัฐบาลญี่ปุ่น หลังจบการศึกษาก็ได้ไปเป็นอาจารย์ในภาควิชาวิศวกรรมเคมี คณะวิศวกรรมศาสตร์ จุฬาลงกรณ์มหาวิทยาลัย จากนั้นเข้าทำงานที่บริษัทปิโตรเคมีแห่งชาติ จำกัด และธนาคารกรุงเทพ จำกัด
ภายหลังลาออกจาก ธนาคารกรุงเทพ ก็ไปดำรงตำแหน่งกรรมการผู้จัดการ บริษัท บางกอกโพลีเอททีลิน จำกัด ผู้ช่วยกรรมการผู้จัดการใหญ่ กลุ่มธุรกิจปิโตรเคมีและการกลั่น ปตท. และกรรมการผู้จัดการ บริษัท พีทีที อาซาฮี เคมิคอล รองกรรมการผู้จัดการใหญ่ หน่วยธุรกิจปิโตรเคมีและการกลั่น ปตท. และ กรรมการผู้จัดการ บริษัท พีทีที โพลีเมอร์ มาร์เก็ตติ้ง และบริษัท พีทีที อาซาฮี เคมิคอล รองกรรมการผู้จัดการใหญ่ ปตท. และกรรมการผู้จัดการใหญ่ บริษัท ไออาร์พีซี จำกัด (มหาชน) ประธานเจ้าหน้าที่ปฏิบัติการกลุ่มธุรกิจปิโตรเลียมขั้นต้นและก๊าซธรรมชาติ และรักษาการกรรมการผู้จัดการใหญ่ บริษัท ไออาร์พีซี จำกัด (มหาชน) และดำรงตำแหน่งเป็นประธานเจ้าหน้าที่บริหารและกรรมการผู้จัดการใหญ่ บริษัท ปตท.จำกัด (มหาชน) และกรรมการ บริษัท ปตท. สำรวจและผลิตปิโตรเลียม จำกัด (มหาชน) จนเกษียณจากการทำงาน
ปัจจุบันดำรงตำแหน่งกรรมการอิสระ-กรรมการบริหาร ธนาคารไทยพาณิชย์ จำกัด (มหาชน) นายกสภาสถาบันวิทยสิริเมธี ประธานคณะกรรมการบริหารโรงเรียนกำเนิดวิทย์ และกรรมการบริษัท การบินไทย จำกัด (มหาชน) ซึ่งไม่กี่วันถัดมา นายไพรินทร์ ได้ลาออกจากตำแหน่งกรรมการบริษัท เนื่องจากตนเองเพิ่งพ้นจากตำแหน่งรัฐมนตรีช่วยว่าการกระทรวงคมนาคม ในระยะเวลาไม่ถึง 2 ปี จึงถือว่ามีคุณสมบัติไม่เหมาะสมต่อการรักษาธรรมาภิบาลของบริษัท
ไมโครซอฟต์ เพ้นท์
แพลนเน็ท ชีน
แพลนเน็ท ชีน  เป็นการ์ตูนทีวีแอนิเมชันของประเทศสหรัฐอเมริกา ออกอากาศทางช่องนิคคาโลเดียน และนิคตูนส์ ฉายตอนแรกเมื่อวันที่ ถึงวันที่
โกลดี้กับหมี
โกลดี้กับหมี  เป็นการ์ตูนสำหรับเด็กก่อนวัยเรียนของประเทศสหรัฐอเมริกา ทางช่องดิสนีย์จูเนียร์ ฉายตั้งแต่วันที่ 12 กันยายน พ.ศ. 2558 จนถึงปัจจุบัน และเคยฉายในรายการดิสนีย์คลับ ทางช่อง 7 สี
ปฏิบัติการไดนาโม
เอากุสทาแห่งซัคเซิน-ไวมาร์-ไอเซอนัค
เจ้าหญิงเอากุสทา มารี ลูอีเซอ คาทารีนา แห่งซัคเซิน-ไวมาร์-ไอเซอนัค (30 กันยายน ค.ศ. 1811 – 7 มกราคม ค.ศ. 1890) เป็นสมเด็จพระราชินีแห่งปรัสเซียและจักรพรรดินีเยอรมันพระองค์แรกในฐานะพระมเหสีในจักรพรรดิวิลเฮ็ล์มที่ 1 แห่งเยอรมนี
ในปี 1826 ขณะที่ทรงมีพระชนม์เพียง 14 ชันษา พระนางได้พบกับเจ้าชายวิลเฮ็ล์มแห่งปรัสเซีย ว่าที่พระสวามีซึ่งแก่กว่าถึง 14 ปี เมื่อพบกันครั้งนั้น เจ้าชายวิลเฮล์มทรงดำริว่าเจ้าหญิงเอากุสทาเป็นสตรีที่ยอดเยี่ยม แต่ไม่น่าดึงดูดใจเท่าเจ้าหญิงมารีผู้เป็นพี่สาวของพระนาง ทั้งสองจำยอมต้องหมั้นกันทั้งที่เจ้า ชายวิลเฮ็ล์มทรงมีคนรักอยู่ก่อน (เจ้าหญิงเอลิซา รัดซีวีล แห่งโปแลนด์) ทั้งสองอภิเษกสมรสกันในปี ค.ศ. 1829 มีพระราชบุตรด้วยกัน 2 พระองค์
ศิวะ พระมหาเทพ
ศิวะ พระมหาเทพ  เป็นละครโทรทัศน์ที่ถ่ายทำเมื่อปี ค.ศ. 2014 กล่าวถึงพระประวัติของ พระศิวะ นำแสดงโดย โมหิต ไรนา รับบท พระศิวะ ออกอากาศทางช่อง ไบรต์ทีวี ละครเรื่องนี้ออกอากาศทุกวันจันทร์ - ศุกร์ เวลา 20.00 น. - 21.00 น.
ละครเรื่องนี้มีเค้าโครงเรื่องมาจาก ตำนานของพระศิวะมหาปูรณะ มหาเทพผู้เป็นใหญ่ในจักรวาล เป็นเจ้าผู้ทรงอำนาจ ผู้ซึ่งอยู่จุดสูงสุดแห่งตรีมูรติ มหาเทพผู้ทรงไว้ซึ่งพระมหากรุณา มหาเทพผู้ทรงประทานพรอันลึกลับสุดประมาณ มหาเทพผู้เป็นที่พึ่งพิงแห่งสรรพสัตว์ทั้งหลาย ถ่ายทอดเรื่องราวชีวิตเหนือธรรมชาติ การเดินทาง ความเชื่อ และความรักของพระศิวะมหาปูรณะและพระนางอุมาเทวี ที่จะนำไปสู่ปฐมบทความรักของโลกที่ต้องจารึก
อัลฟาเบย์
อัลฟาเบย์  เป็นเว็บไซต์ตลาดมืดออนไลน์ ทำงานด้วยระบบ hidden service of the Tor network อัลฟาเบย์ถูกปิดหลังตำรวจเข้าจับกุมเว็บไซต์ใน Operation Bayonet (and also the Hansa market) ทั้งในสหรัฐ, แคนาดา, และ ประเทศไทย ในวันที่ 13 กรกฎาคม 2017 เจ้าของและผู้ก่อตั้งเว็บไซต์คือ Alexandre Cazes เป็นพลเมืองแคนาดาที่เกิดในวันที่ 19 ตุลาคม 1991 ต่อมาเขาได้ฆ่าตัวตายที่ประเทศไทยหลังถูกจับเป็นเวลา 7 วัน
พระราชพิธีบรมราชาภิเษกของจักรพรรดิญี่ปุ่น
ศูนย์ส่งดาวเทียมเหวินชาง
ศูนย์ส่งดาวเทียมเหวินชาง เป็นฐาน ปล่อยจรวดดาวเทียมและ จรวดส่งมนุษย์อวกาศที่เมืองเหวินชาง มณฑลไหหลำ สาธารณรัฐประชาชนจีน ศูนย์แห่งนี้เหมาะสมในการส่งจรวด เพราะอยู่ใกล้กับเส้นศูนย์สูตรมากกว่าเดิม อันจะสามารถใช้ประโยชน์ของความเร็วจากการหมุนของโลกที่สูงขึ้นเพื่อประหยัดเชื้อเพลิงด้วยทางการจีนหวังให้ที่แห่งนี้เหมือนศูนย์อวกาศเคนเนดีบนแหลมคะแนเวอรัล สหรัฐ และจะใช้เป็นสถานที่ท่องเที่ยวของนักท่องเที่ยวและในอนาคตจะใช้เพื่อสร้างสถานีอวกาศในอนาคตด้วย
บุคคลที่เสียชีวิตในปี พ.ศ. 2558
ด้านล่างนี้เป็นบุคคลที่เสียชีวิตในปี พ.ศ. 2558
บุคคลที่เสียชีวิตในปี พ.ศ. 2557
ด้านล่างนี้เป็นบุคคลที่เสียชีวิตในปี พ.ศ. 2557
บุคคลที่เสียชีวิตในปี พ.ศ. 2556
ด้านล่างนี้เป็นบุคคลที่เสียชีวิตในปี พ.ศ. 2556
บุคคลที่เสียชีวิตในปี พ.ศ. 2555
ด้านล่างนี้เป็นบุคคลที่เสียชีวิตในปี พ.ศ. 2555
เขต 3 (นครโฮจิมินห์)
เขต 3  เป็นเขตของนครโฮจิมินห์ (เมืองที่ใหญ่ที่สุดในประเทศเวียดนาม) ได้รับการก่อตั้งขึ้นเมื่อวันที่ 27 พฤษภาคม ค.ศ. 1959 มีเนื้อที่ 5 ตารางกิโลเมตร ในปี ค.ศ. 2010 เขตมีประชากร 188,945 คน เขตแบ่งออกเป็น 14 เขตย่อยขนาดเล็กซึ่งเรียกว่าแขวง มีจำนวนแขวง 1 ถึง แขวง 14 เขตเป็นจุดปลายทางของสถานีรถไฟไซ่ง่อน นอกจากนี้เขตยังมีห้างสรรพสินค้าหลายแห่ง และมีสถานที่ท่องเที่ยวหลายแห่ง เช่น เจดีย์ซ้าเหล่ย
เขตแบ่งออกเป็น 14 แขวง
เขต 4 (นครโฮจิมินห์)
เขต 4  เป็นเขตที่เล็กที่สุดของนครโฮจิมินห์ (เมืองที่ใหญ่ที่สุดในประเทศเวียดนาม) เขต 4 เป็นที่ตั้งของท่าเรือไซ่ง่อน
ในปี ค.ศ. 2010 เขตมีประชากร 183,261 คน และมีเนื้อที่ 4 ตารางกิโลเมตร
เขตแบ่งออกเป็น 15 แขวง (ไม่มีแขวง 7 11 และ 17)
สเปนเซอร์ เพอร์ซีวัล
พระราชเทวีสวิน
พระมเหสีเจ๋อหมิ่น
พระมเหสีซูเจีย
พระอัครชายาตุน
พระสนมซุ่น
พระชายาเฉิง
โรงเรียนโนนเจริญพิทยาคม
โรงเรียนโนนเจริญพิทยาคม เป็นโรงเรียนมัธยมศึกษาขนาดกลางในบุรีรัมย์ประเภทสหศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนโนนเจริญพิทยาคม ตั้งอยู่ 120 หมู่ที่ 1 ตำบลโนนเจริญ อำเภอบ้านกรวด จังหวัดบุรีรัมย์ ตั้งขึ้นเมื่อวันที่ 23 มีนาคม 2525 โดยใช้ศาลาการเปรียญวัดไตรคงคาราม (ปัจจุบัน คือวัดบ้านโนนเจริญ) เป็นสถานที่เรียน เปิดทำการสอน เมื่อวันที่ 17 พฤษภาคม 2525 โดยมี นายชอบ บาลโสง ดำรงตำแหน่งผู้บริหารโรงเรียนคนแรก ปัจจุบันมี นายกิติศักดิ์ ไทวะกิรติ ดำรงตำแหน่งผู้อำนวยการโรงเรียน
ชั้นมัธยมศึกษาตอนต้น.
ชั้นมัธยมต้น ม.1-ม.3 มี 4 ชั้นเรียน
ชั้นมัธยมต้น ม.4-ม.6 มี 3 ชั้นเรียน
เจ้าชายโมะชิฮิโตะ